stanford-oval/wikipedia huggingface dataset:
הגל החדש הצרפתי
מאפיינים

סרטי הגל החדש הצרפתי נשאו לרוב אופי אקזיסטנציאליסטי ועסקו בנושאים כמו הדגשת תפקידו של היחיד בקבלת האבסורדיות שבקיום האנושי. המסרים עצמם לא הועברו רק בעזרת תוכן הסרטים ועלילתם, אלא גם בעזרת טכניקות בימוי וצילום שונות וחריגות יחסית (למשל, צילום מעקב בשוט רציף שנמשך שבע דקות) ששימשו כאמצעי אמנותי להעברת מסרי היצירה המוסרטת. הבמאים צילמו ברחובות, כשהם דוחים את רעיון הצילום באולפן. אמצעי תאורה והקלטה היו המצאות ששימשו את הבמאים בהצלחה יתרה, ביניהן מצלמות קלות משקל (או 'מצלמות עט' (צר') - ביטוי הנטבע על ידי אלכסנדר אסטרוק. מבחינתו המצלמה היא כמו עט: הן בנוחיות ובקלות השימוש בה, והן בהיותה כלי ביטוי אישי לבעליה). סרטי גל חדש רבים מתאפיינים בתנועות הזורמות שבהם, אשר בדרך כלל עוקבות אחר דמויות הסרט לאורך רחובות פריז.
רבים מסרטי הגל החדש הופקו בתקציבים מצומצמים מאד; בדרך כלל צולמו בבתי חברים של יוצרי הסרט. אותם חברים שימשו במקרים רבים כשחקנים וכצוות צילום, ואילתרו בעזרת מה שהיה נגיש במקום (למשל, השתמשו בעגלת קניות כבסיס למצלמה נעה). גם מחירו של סרט הצילום היווה שיקול, שהניב תוצאות ייחודיות: בסרטו של גודאר "עד כלות הנשימה", לדוגמה, קיימת תחושה של "קפיצות", מעין הפרעות ברציפות, בחלק מהסצנות בשל העובדה שהן אמנם צולמו כרצף אחד, אבל על שולחן העריכה פשוט נחתכו חלקי סצנות שלא התאימו, לעיתים אף מאמצע סצנה.
לסגנון הגל החדש הייתה השפעה על הקולנוע האמריקאי. לאחר סרטו של ארתור פן "בוני וקלייד" (1967) החלו במאי "הוליווד החדשה" (New Hollywood) כמו רוברט אלטמן, פרנסיס פורד קופולה, בריאן דה פלמה, ומרטין סקורסזה לביים בסוף שנות השישים ותחילת שנות השבעים סרטים שהושפעו מעמיתיהם האירופים. גם הבמאי האמריקאי הבולט, קוונטין טרנטינו, הודה שהושפע מהגל החדש הצרפתי וכינה את חברת ההפקה שלו A Band Apart על שם סרטו של גודאר משנת 1964.
ראו גם

הגל הצ'כוסלובקי החדש
לחמניית סאלי לן

| --- | --- |

 
 מאכלים
 סוג:  לחמניה 
 על שם:  סאלי לן 
 מוצא:  אנגליה, הממלכה המאוחדת 
 ממציא:  סאלי לן 
 
בית סאלי לן
לחמניית סאלי לן (באנגלית: Sally Lunn bun) היא לחמנייה עשויה בצק שמרים שמקורה בעיר באת' שבדרום מערב אנגליה.
מקורה של הלחמנייה במאה ה-17 והיא מבוססת על מתכון שהביאה מהגרת מצרפת לעיר באת'.
הלחמנייה עשויה בצק שמרים, ומתובלת בלימון. נהוג להגישה כשהיא פרוסה, ומרוחה בחמאה, או שמנת מוקצפת. הלחמנייה נחשבת למאכל מסורתי בעיר באת'.
רבים מתבלבלים בין לחמנייה זו לבין לחמניית באת' האופיינית אף היא לעיר באת'.
היסטוריה

מסורת מקובלת משייכת את המתכון לסולאנג' (סולי) לויון (Solange (Sollie) Luyon), מהגרת הוגנוטית שהגיעה לעיר באת' בשנת 1680. לויון התפרנסה ממכירת מוצרי מזון שרכשה מאופים אחרים, ובהמשך ממכירת לחמניות שאפתה בעצמה.
מסורות מאוחרות יותר קישרו בינה לבין מבנה הידוע בשם "בית סאלי לן" (אינגלוז של שמה), שנחשב לאחד הבתים העתיקים ביותר בעיר באת'. על פי מסורת זו לויון עבדה בבית זה והגישה בו את הלחמניות שלה (המקום משמש כבית קפה המגיש לחמניות אלה גם כיום).
הלחמנייה הפכה למאכל פופולרי באנגליה במהלך המאה ה-18 בשל מרקמה העדין של הלחמנייה דמוית הבריוש.
ראו גם

לחמניית באת'
קירקיופל

| --- | --- |

 מידע כללי
 גובה:  463 מ' 
 מדינה:  איסלנד 
 מיקום:  גרונדרפיורדור, איסלנדאיסלנד
 קואורדינטות:  64°56′51″N 23°18′39″W﻿ / ﻿64.9475°N 23.31083333°W﻿ / 64.9475; -23.31083333
  (למפת איסלנד מוגדלת) רייקיאוויק אקוריירי קפלאוויק אקרנס איסאפיירד'ור סאוד'אורקרוקור איילססטאד'יר סלפוסקירקיופל(למפת איסלנד רגילה) רייקיאוויק אקוריירי קפלאוויק אקרנס איסאפיירד'ור סאוד'אורקרוקור איילססטאד'יר סלפוסקירקיופל he
 
קירקיופל (באיסלנדית: Kirkjufell, בתרגום חופשי: "הר הכנסייה") הוא הר בגובה 463 מטרים בצפון מערב איסלנד, בחצי אי סנאיפלסנס (אנ') ובסמוך לעיירה גרונדרפיורדור (אנ'). נטען כי זהו ההר המצולם ביותר באיסלנד. מול ההר נמצאים שני מפלים. מראה ההר מכיוון המפל מחודד כראש חץ.
ההר הופיע בסדרת הטלוויזיה משחקי הכס בעונות 6 ו-7.
הערות שוליים

↑  "Kirkjufell | Visit West Iceland". Visit West Iceland (באנגלית). נבדק ב-2018-07-18.
ערך זה הוא קצרמרבנושא גאוגרפיה של איסלנד ובנושא הרים. אתם מוזמנים לתרום לוויקיפדיה ו.
לילות טלדגה: הבלדה על ריקי בובי

| --- | --- |

כרזת הסרט
 בימוי:  אדם מקיי 
 הופק בידי:  ג'אד אפאטו, ג'ימי מילר 
 תסריט:  ויל פרל, אדם מקיי 
 עריכה:  ברנט ווייט 
 שחקנים ראשיים:  ויל פרל ג'ון סי. ריילי סשה ברון כהן לזלי ביב גארי קול ג'יין לינץ' איימי אדמס
 מוזיקה:  אלכס וורמן 
 צילום:  אוליבר ווד 
 מדינה:  ארצות הברית 
 חברת הפקה:  Apatow Productions, רלטיביטי מדיה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  ארצות הברית 4 באוגוסט 2006
 משך הקרנה:  108 דקות
 שפת הסרט:  אנגלית 
 סוגה:  סרט קומדיה, סרט להט"בי, סרט פעולה 
 מקום התרחשות:  קרולינה הצפונית, אלבמה
 תקציב:  72,500,000 דולרים
 הכנסות:  $148,213,377
 הכנסות באתר מוג'ו:   talladeganights
 אתר רשמי
 דף הסרט ב־IMDb
 
ויל פרל בהקרנת הבכורה של הסרט
לילות טלדגה: הבלדה על ריקי בובי (באנגלית: Talladega Nights: The Ballad of Ricky Bobby) הוא סרט קומדיה אמריקאי משנת 2006 בבימויו של אדם מקיי ובכיכובו של ויל פרל. הסרט יצא לאקרנים ב-4 באוגוסט 2006.
תקציר העלילה

ריקי בובי (ויל פרל) הוא נהג מרוצים מוביל ב-NASCAR. ריקי גדל בצפון קרוליינה וחלם כל חייו להיות נהג מרוצים כמו אביו (גרי קול), אשר עזב אותו בילדותו.
ריקי בובי נמצא בפסגת הקריירה, חי באחוזה ענקית, נשוי לאשה יפה ואב לשני בנים. השותף הנאמן שלו במרוצים וחברו מילדות קאל נוטון ג'וניור (ג'ון סי. ריילי), מסייע לו באופן קבוע לנצח בכל המרוצים. הצמד, אשר ידועים על ידי המעריצים שלהם בתור "Shake and Bake" נוהגים בקביעות לבצע תמרון מיוחד שמסייע לריקי לנצח ולקאל להגיע למקום השני בכל המרוצים בהם הם משתתפים.
נהג הפורמולה 1 הצרפתי וההומוסקסואל ז'אן ג'ירארד (סשה ברון כהן) מצטרף ל-NASCAR ומתחיל להתחרות במרוצים השונים נגד ריקי, בעודו נחוש להביס ולהשפיל אותו. במהלך אחד המרוצים נגד ג'ירארד, ריקי מעורב בתאונה חמורה. על אף שריקי יוצא מהתאונה כמעט ללא פגע, בעקבות הטראומה מהתאונה הוא מאבד את האומץ והרצון לנצח, ובעקבות כך הוא מאבד בהמשך את עבודתו, ואת אשתו אשר לוקחת את כל הונו והילדים ומתחתנת עם חברו הטוב קאל.
ריקי המוכה והמושפל עובר לגור עם אימו ועובד בשליחויות פיצה. לאחר שתי תאונות רצופות עם שוטר רישיון הנהיגה שלו נשלל והוא נאלץ לבצע שליחויות על אופניים וברכבות.
אביו של ריקי חוזר לחייו של ריקי במפתיע ומסייע לו לחזור למסלול המרוצים. במירוץ האחרון ריקי וג'ירארד מתנגשים, וממשיכים את המרוץ ברגל. ריקי חוצה את קו הסיום ראשון, אבל בגלל ששניהם יצאו מרכביהם, הם נפסלים, וקאל, שסיים שלישי, זוכה במירוץ.
דמויות

ריקי בובי (מגולם על ידי ויל פרל) - נהג מרוצים בנאסקאר וגיבור הסרט. בילדותו חלם להיות נהג מרוצים מפורסם כמו אביו ואימץ את המנטרה "אם אתה לא ראשון, אתה אחרון", מה שדרבן אותו בהמשך לנצח במרוצים. מתחתן עם קרלי ולשניים נולדים שני ילדים, אך בהמשך הם מתגרשים וריקי מתחיל לצאת עם סוזן.
קאל ניוטון ג'וניור (מגולם על ידי ג'ון סי. ריילי) - נהג מרוצים בנאסקר וחברו הטוב ביותר של ריקי. מקנא בריקי ומבקש ממנו באופן תדיר שריקי ייתן לו פעם אחת לנצח, אך ללא הצלחה. גונב את קרלי מריקי ובסוף הסרט נשאר איתה.
ז'אן ג'ירארד (מגולם על ידי סשה ברון כהן) - נהג פורמולה 1 צרפתי והומוסקסואל. יריבו המושבע של ריקי בובי. נהג מרוצים שהביס את ריקי בובי ורוצה שיביס אותו בחזרה כדי שיוכל לפרוש ולאמן דרקוני קמודו בצילון.
בובי קרלי (מגולמת על ידי לזלי ביב) - אשתו של ריקי. אישה שטחית שמעוניינת רק בכסף ופרסום.
ריס בובי (מגולם על ידי גארי קול) - האב האלכוהוליסט של ריקי. ידוע בזכות הוללות סמים שערך כשהיה צעיר.
לוסי בובי (מגולמת על ידי ג'יין לינץ') - אימו של ריקי. נוצריה שמרנית שמחנכת את ילדיו של ריקי.
סוזן (מגולמת על ידי איימי אדמס) - העוזרת של ריקי. מתאהבת בריקי ומסייעת לו בהמשך לחזור להיות נהג מרוצים.
לוציוס וושינגטון (מגולם על ידי מייקל קלארק דאנקן) - חבר קרוב של ריקי ומנהל הצוות שלו.
ווקר וטקסס ריינג'ר בובי (יוסטון טאמלין וגרייסון ראסל) - שני בניו של ריקי. מתייחסים בהתחלה לריקי בצורה מזלזלת בעקבות חינוך לקוי, אך בהמשך בזכות לוסי, הם הופכים לילדים טובים ומכבדים.
גרגורי (מגולם על ידי אנדי ריכטר) - בן הזוג של ג'ירארד, מאלף כלבים.
הערות שוליים

↑  CineStream (2020-05-30), Ricky Bobby Visits Jean Girard | Talladega Nights | CineClips, נבדק ב-2025-01-12
איסאבלה דנקלין

איסאבלה דנקלין (באנגלית: Isabela Dunklin, בשם נעוריה ברומניה Isabela Antoaneta Mirea) היא קצינה יהודיה ילידת רומניה בצבא ארצות הברית, ספורטאית לשעבר במועדון דימו בוקרשט, אלופת רומניה בירי מאקדח ואלופה בלקנית. דנקלין זכתה בבית ספרה ברומניה בפרס רוח ההצטיינות (Premiul Spirit de Excelență). היא הייתה, לפני נישואיה, בשם מיראה, קלעית מצטיינת בשנים 1989-2000, אלופת רומניה ואלופה בלקנית, בעיקר בירי מאקדח, במסגרת מועדון הספורט דינמו בוקרשט. היא הגיעה להישגים רבים בתחרויות ברומניה ובעולם
מיראה התחתנה עם אזרח אמריקאי בשם דנקלין והתגייסה למשמר החופים של ארצות הברית, שם התקדמה לדרגת סגן. בהמשך הוצבה באיטליה כמנתחת כלכלית במסגרת הצי השישי.
הערות שוליים

↑  Sportivi evrei de top din România (ברומנית)
↑  Isabela Dunklin (ברומנית)
↑  Isabela Antoaneta MIREA (באנגלית)
אאוכייד בוייד

אאוכייד בוייד (בגאלית סקוטית: Eochaid Buide; מת בשנת 629 לערך) היה מלך דאל ריאטה בראשית המאה השביעית. אאוכייד עלה לשלטון בשנת 608 לערך, לאחר מות אביו אידאן מק גאבראן, ומלך עד מותו.
ככל הנראה, סיומת שמו "בוייד" משמעה "הבלונדיני" - והיא מתייחסת לצבע שערו.
אאוכייד היה בנו הצעיר של אידאן מק גאבראן, ועלה לשלטון כיורש הנבחר על ידי אביו לאחר מות אחיו הבוגרים. על פי ספרו של אדומנאן מאיונה "חייו של קולומבה הקדוש" חזה קולומבה את עלייתו לשלטון של אאוכייד על פני אחיו.
ככל הנראה בשתי שנות שלטונו האחרונות (627–629) מלך במקביל לקונאד קר. לאחר מות אאוכייד עלה לשלטון בנו דומנל ברק.
ה"סנכוס פר נ-אלבן" מציין שמות נוספים של בניו של אאוכייד: קונאל קראנדומנה; פאיילבי (Failbe) אשר נהרג במהלך קרב שנערך בפיד אאוין (Fid Eoin); קו-קן-מאת'ייר (Cú-cen-máthair) - שעל פי "דברי ימי אלסטר" מת בשנת 604; קונאל בק (Conall Bec), קונאל קר (Conall Cerr) או קונאד קר; פיילבי (Failbe); דומנגארט (Domangart); ודומנל דון (Domnall Donn).
גונג לי

| --- | --- |

גונג לי, 2016
 לידה:  31 בדצמבר 1965 (בת 59) שן-יאנג, שבסין
 מדינה:  הרפובליקה העממית של סין, סינגפור 
 תקופת הפעילות:  מ-1987 
 מקום לימודים:  Central Academy of Drama 
 בן או בת זוג:  ז'אן מישל ז'אר (2019–?)   ג'אנג יי-מו 
 פרסים והוקרה:  מפקד מסדר האמנויות והספרות (1 במאי 2010)  גביע וולפי לשחקנית הטובה ביותר (1992)  פרס המצלמה בפסטיבל הסרטים הבינלאומי בברלין (1993) 
 פרופיל ב-IMDb
 
זהו שם סיני; שם המשפחה הוא .
גונג לי (בסינית: 巩俐; בפין-יין: Gǒng Lì; ‏נולדה ב־31 בדצמבר 1965) היא שחקנית קולנוע סינית, אשר שיחקה בשלושה מתוך ארבעת הסרטים בשפה הסינית שהיו מועמדים לפרס האוסקר לסרט העלילתי הבינלאומי הטוב ביותר.
במולדתה התפרסמה לי בסרטים כמו "שדות החיטה האדומים", "הפנסים האדומים", "סיפורה של קיו ז'ו", "שלום לפילגש" ו"קללת פרח הזהב"; ובהוליווד התפרסמה בזכות הופעותיה בסרטים "זכרונותיה של גיישה", "מיאמי וייס", "חניבעל: מקור הרוע", "שאנגחאי" ו"מולאן".
ביוגרפיה

לי נולדה בעיר שן-יאנג במחוז ליאונינג שבצפון מזרח סין לאם מורה לאב פרופסור.
לי גדלה בעיר ג'ינאן שבמחוז שאנדונג לצד ארבעה אחים ואחיות.
בשנת 1985 התקבלה לי ל"אקדמיה המרכזית לדרמה בביג'ין" וסיימה את לימודיה בהצטיינות לאחר 4 שנים.
בזמן לימודיה באקדמיה גילה אותה הבמאי הסיני המפורסם ג'אנג יי-מו ובחר בה לתפקיד ראשי בסרט "שדות החיטה האדומים", זה היה תפקידה הקולנועי הראשון של לי.
קריירת משחק

על הופעתה הראשונה קיבלה לי ביקורות טובות מאוד וכמו כן גם על תפקידים נוספים שגילמה לי בתחילת שנות ה-90 בסרטים "פומה מואשמת", "לוחם הטרקוטה" ו"ז'ודואו".
תפקידה בסרט "הפנסים האדומים" בשנת 1991 וזכייתה שנה לאחר מכן בפסטיבל הסרטים של ונציה על תפקידה בסרט "סיפורה של קיו ג'ו"
הפכו את לי לשחקנית בעלת מעמד ושם בינלאומי.
בשנת 1993 שיחקה לי בדרמה המוזיקלית הסינית המצליחה מועמדת שני פרסי אוסקר "שלום לפילגש", כמו כן באותה שנה הוענק ללי פרס פסטיבל הסרטים הבינלאומי בברלין לצד שחקניות בינלאומיות נוספות, ביניהן ז'ולייט בינוש.
לאחר מכן שיחקה בשני סרטים מקומיים מצליחים "לחיות" שקיבל מועמדות לפרס גלובוס הזהב בקטגוריית הסרט הזר ו"כנופיות שנחאי" שקיבל מועמדות לפרס האוסקר.
ב-1998 התקבלה לי ל"מסדר האומנות הצרפתית" וב-2001 נבחרה לראש חבר השופטים הבינלאומי בפסטיבל הסרטים בברלין.
בשנת 2004 הוענק ללי פרס במסגרת פסטיבל הקולנוע בקאן לצידו של השחקן השוודי הבינלאומי מקס פון סידוב. באותה שנה שיחקה לי בדרמה הרומנטית העתידנית "2046" בה גילמה את דמותה של סו לי צ'אן מהמרת מקצועית המכונה "העכביש השחור".
לי נמנעה במשך שנים מלהופיע בסרטים הוליוודיים וזאת בשל חוסר ידע בסיסי בשפה האנגלית, ההופעה הראשונה שלה בסרט הוליוודי דובר אנגלית הייתה ב-2005 בסרט "זכרונותיה של גיישה" לצד ג'אנג דזה יי, בסרט גילמה לי את דמותה של גיישה רעה בשם האטסומומו.
בשנת 2006 כיכבה לי בסרט הפשע "מיאמי וייס" לצד קולין פארל וג'יימי פוקס ובדרמת הפעולה הסינית ההיסטורית "קללת פרח הזהב" לצידו של צ'או יון-פאט שבה גילמה את דמותה של הקיסרית פניקס.
ב-2007 שיחקה לי במותחן האימה הרביעי במספר בסדרת הסרטים על ד"ר חניבעל לקטר " מקור הרוע", בסרט גילמה לי את מוראסקי שיקובו, ניצולת מלחמה מיפן שמשפחתה נהרגה בהירושימה שמתאהבת בדמותו של לקטר.
חיים אישיים

מערכת היחסים האישית והמקצועית שלה עם הבמאי ג'אנג יי-מו זכתה לפרסום תקשורתי רב. השניים שיתפו פעולה בשישה סרטים בין השנים 1988 ל-1995, לפני שסיימו את מערכת היחסים שלהם. הם התאחדו מחדש בשנת 2006 בסרט "קללת פרח הזהב" ובשנת 2014 בסרט "לחזור הביתה".
בנובמבר 1996, גונג התחתנה עם איל הטבק הסינגפורי אויי הוו סונג בהונג קונג, אבל בני הזוג כמעט ולא נראו בציבור ולא ידוע אם יש להם ילדים. לי קיבלה בשנת 2008 אזרחות סינגפורית.
ב-28 ביוני 2010, סוכנה של גונג אישרה כי לי ובעלה אויי התגרשו. ב-2019, גונג נישאה למוזיקאי הצרפתי ז'אן מישל ז'אר, אשר מבוגר ממנה ב-17 שנים.
לי כונתה על ידי הבמאים ההוליוודיים המפורסמים מייקל מאן ("הנוסע", "עלי") ורוב מרשל ("שיקגו", "זכרונותיה של גיישה") "מריל סטריפ של סין".
פילמוגרפיה

| שנה | סרט | תפקיד | הערות |
| --- | --- | --- | --- |
| 1988 | שדות החיטה האדומים | "סבתא שלי" |  |
| 1989 | The Empress Dowage | ג'יליאן |  |
| 1989 | Codename Cougar | הא לי |  |
| 1990 | A Terra-Cotta Warrior | לילי צ'ו |  |
| 1990 | ז'ודואו | ז'ודואו |  |
| 1991 | God of Gamblers III: Back to Shanghai | יו סינג / יו מונג |  |
| 1991 | הפנסים האדומים | סונגליאן |  |
| 1991 | The Banquet | מלצרית |  |
| 1992 | סיפורה של קיו ז'ו | קו ג'ו |  |
| 1992 | Mary from Beijing | מארי |  |
| 1993 | שלום לפילגש | ג'וקסיאן |  |
| 1993 | Flirting Scholar | צ'ו הונג |  |
| 1994 | The Dragon Chronicles – The Maidens | מו האן-וון |  |
| 1994 | A Soul Haunted by Painting | פאן יוליאנג |  |
| 1994 | סיפור חיים | ג'יהזאן |  |
| 1994 | The Great Conqueror's Concubine | אמפרס לו (אנ') |  |
| 1995 | כנופיות שנגחאי | ג'ינבאו |  |
| 1996 | ירח מפתה | פאן רואי |  |
| 1997 | קופסה סינית: סיפור אהבה | ויויאן |  |
| 1998 | The Emperor and the Assassin | ליידי זאו |  |
| 2000 | Breaking the Silence | סון לינג |  |
| 2002 | Zhou Yu's Train | זאו יו |  |
| 2004 | 2046 | סו לי זאן |  |
| 2004 | סיפורי ארוס | מיס הואה |  |
| 2005 | זכרונותיה של גיישה | הצומומו |  |
| 2006 | מיאמי וייס | איזבלה |  |
| 2006 | קללת פרח הזהב | קיסרית הפיניקס |  |
| 2007 | חניבעל: מקור הרוע | הגברת מורסאקי שיקובו |  |
| 2010 | שאנגחאי | אנה לאן-טינג |  |
| 2011 | מה נשים רוצות | לי אילונג |  |
| 2014 | לחזור הביתה | פנג וואניו |  |
| 2016 | The Monkey King 2 | בייגוג'ינג |  |
| 2019 | שבת בדיונית | יו ג'ין |  |
| 2020 | מולאן | שיאן לאנג |  |
| 2020 | Leap | לאנג פינג (אנ') |  |
הערות שוליים

↑  Cannes Film Festival (2004), IMDb (באנגלית אמריקאית)
| --- | --- |
בקרת זהויות :  NLI: 987007437402305171  PLWABN: 9810604022105606  BnF: cb13986256d (data)  CANTIC: a11662153  GND: 132164515  ISNI: 0000 0001 2100 4789  LCCN: nr94035112  LNB: 000322082  MusicBrainz: 97a27018-56ac-4e91-92be-06b7817aa4b4  NKC: xx0146574  NTA: 098766732  SUDOC: 051972980  VIAF: 33152116   WorldCat (עם VIAF): 33152116
הוק טואה

הוק טואה הוא מם אינטרנט שמקורו בסרטון יוטיוב ויראלי שפורסם ב-2024. במהלך ראיון רחוב, היילי וולץ' השתמשה בביטוי "הוק-טואה", תצליל ליריקה על איבר מינו של גבר במהלך יחסי מין.
היסטוריה > קודמנים היסטוריים

המונח "הוק טואה" כתצליל ליריקה מוצא הקבלות היסטוריות והקשר חברתי-תרבותי במסורות קודמות של תקשורת וספרות. בקומדיה הרומית העתיקה, מחזותיו של פלאוטוס כמו מיילס גלוריוסוס משתמשים בצלילים כמו "ptu" (ראו ptui) על מנת לתאר יריקה בהומור. ספרות אנגלית של ימי הביניים והספרות המודרנית המוקדמת, כולל יצירותיו של שייקספיר, משתמשת בדרך כלל בצלילים דומים לאפקט קומי, כמו בהנרי הרביעי, חלק ראשון שבו דמות עלולה לירוק עם "פאע". בסרט אילם מוקדם, תצליל חזותי ליריקה שימש לפעמים להעברת פעולה או אופי, ייתכן באופן נקודתי.
היסטוריה > האירוע

ב-11 ביוני 2024, ערוץ יוטיוב ווקס פופ, Tim & Dee TV בבעלות טים דיקרסון ודריוס מארלו, פרסם סרטון הכולל ראיון עם היילי וולץ' ברובע ברודוויי של נאשוויל, טנסי, ארצות הברית. וולץ' ואישה נוספת פנו לדיקרסון ולמארלו וביקשו להתראיין. הראיון התחיל במה שדיקרסון ומארלו חשבו כשאלות מרוסנות יותר, כגון: "מה הופך אותך להיות בת זוג לנישואים?", לאחר מכן, הביעו דיקרסון ומארלו את דעתם, בזמן שוולץ' עודדה את מארלו "לתבל את השאלות". מארלו הגיב בשאלה, "מהו צעד אחד במיטה הגורם לאדם להשתגע בכל פעם?" תשובתה של וולץ', במבטא דרומי עבה, הייתה, "אתה חייב לתת להם את ה'הוק טואה' הזה ולירוק על הדבר הזה", בהתייחסה ליריקה על איבר מינו של גבר במהלך יחסי מין (למטרות שימון לכאורה).
המשך התופעה

למחרת, מארלו העלה את הקליפ לטיקטוק ובאופן מיידי כמעט, חשבונות אחרים ברחבי המדיה החברתית החלו לפרסם מחדש את הסרטון לאחר הסרת סימן המים "Tim and Dee TV". הוערך כי דיקרסון ומרלו הגישו לפחות חמישים תביעות על זכויות יוצרים בימים הראשונים מאז פרסמו את הקליפ. הסרטון המקורי הפך לוויראלי, זכה למיליוני צפיות ברחבי טיקטוק, אינסטגרם ויוטיוב, לווה רמיקסים ורימייקים של האודיו המקורי, ולוולץ' קיבלה את הכינוי "Hawk Tuah Girl". הסרטון והביטוי הפכו למם. וולץ', שהייתה עובדת בשכר מינימום במפעל, יצרה לאחר מכן חשבון אינסטגרם וזכתה לכמות עוקבים גדולה ברשתות החברתיות ותשומת לב תקשורתית. היא גם הקימה חברה שבמסגרתה רשמה סימני מסחר שונים, זכתה לייצוג על ידי סוכן, והחלה למכור סחורה על הביטוי ולהופיע בתשלום. ב-15 באוגוסט 2024, היא חנכה את המגרש הראשון והטקסי של משחק ניו יורק מטס, והשיקה פודקאסט, Talk Tuah, תחת חברת המדיה Betr שייסדו בשיתוף ג'ייק פול. דיקרסון ומארלו ציינו שהם שמחים עבור וולץ', אילו התעלמו על כך שלא קיבלו קרדיט על התהילה של וולץ'.
ביאורים

↑  בזמן שהמם מבוטא /ˌhɔːk ˈtuːə/, הצליל שבעצם השמיעה וולץ' מוצג בצורה טובה יותר בתור התעתיק הפונטי [ˌhɔkʰ ˈtʼɤ̂ː].
הערות שוליים

1 2 3  Winkie, Luke (2024-07-03). "America's Biggest New Viral Star Has Been Co-opted by the Right. This Is an Absolute Tragedy". Slate Magazine. נבדק ב-2024-12-12.
1 2  Abad-Santos, Alex (2024-06-28). "Hawk Tuah Girl, explained by straight dudes". Vox. נבדק ב-2024-12-12.
↑  Plautus. Miles Gloriosus. Perseus Digital Library. נבדק ב-2024-12-15.
↑  Shakespeare, William (1597). Henry IV, Part 1. Folger Shakespeare Library. נבדק ב-2024-12-15.
↑  Abel, Richard (2005). The Sounds of Early Cinema. Indiana University Press. ISBN 9780253108708. נבדק ב-2024-12-15.
1 2 3 4 5 6 7 8  Bernstein, Joseph (3 ביולי 2024). "The Guys Behind 'Hawk Tuah Girl' Would Like a Little Credit". The New York Times. ISSN 0362-4331. ארכיון מ-26 ביולי 2024. נבדק ב-26 ביולי 2024. {{cite news}}:  (עזרה)
1 2 3 4  Bernstein, Jonathan (2024-07-04). "The Men Who Filmed 'Hawk Tuah' Think They Should Be Famous, Too". Rolling Stone. נבדק ב-2024-12-07.
↑  Craighead, Olivia (1 ביולי 2024). "What's the Deal With 'Hawk Tuah' Girl?". The Cut. ארכיון מ-2 ביולי 2024. נבדק ב-3 ביולי 2024. {{cite web}}:  (עזרה)
↑  Vargas, Ramon Antonio (3 ביולי 2024). "'Hawk tuah girl' leans into craze she ignited but looks forward to moving on". The Guardian. ISSN 0261-3077. נבדק ב-5 ביולי 2024. {{cite news}}:  (עזרה)
↑  Lee, Cosine (28 ביוני 2024). "Who's the 'hawk tuah' girl Howard Stern calls 'every father's worst nightmare'?". South China Morning Post. ארכיון מ-6 ביולי 2024. נבדק ב-3 ביולי 2024. {{cite web}}:  (עזרה)
1 2  Ellwood, Mark (11 ביולי 2024). "'Hawk Tuah Girl' found a familiar path to viral fame. What happens now?". The Washington Post. ארכיון מ-16 ביולי 2024. נבדק ב-9 בספטמבר 2024. {{cite news}}:  (עזרה)
1 2  Colyar, Brock (18 ביולי 2024). "Hawk Tuah Takes Long Island". The Cut (באנגלית). ארכיון מ-9 בספטמבר 2024. נבדק ב-9 בספטמבר 2024. {{cite web}}:  (עזרה)
↑  Gajewski, Ryan (3 בספטמבר 2024). "Hawk Tuah Girl Haliey Welch to Launch Podcast 'Talk Tuah' From Jake Paul's Media Company". The Hollywood Reporter. ארכיון מ-9 בספטמבר 2024. נבדק ב-10 בספטמבר 2024. {{cite news}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הוק טואה".
היילי וולץ' בנובמבר 2024
ז'אן פיליפ (זמר)

| --- | --- |

 לידה:  27 בנובמבר 1930 צרפת 
 פטירה:  7 בינואר 2022  (בגיל 91) קוויבק, קנדה 
 שם לידה:  ז'אן פיליפ גרגנטיאל
 שם במה:  Jean Philippe 
 מוקד פעילות:  צרפת 
 סוגה:  שאנסון 
 שפה מועדפת:  צרפתית 
 פרופיל ב-IMDb
 
ז'אן פיליפ (בצרפתית: Jean Philippe;‏ 27 בנובמבר 1930 – 7 בינואר 2022) היה זמר ושחקן צרפתי.
תחרות הזמר של האירוויזיון

בשנת 1959, רשות השידור הצרפתית הכריזה כי פיליפ נבחר לייצג את צרפת באירוויזיון 1959, שנערך בעיר קאן, צרפת. מאוחר יותר, הוכרז כי פיליפ ישיר את השיר "Oui, oui, oui, oui" בתחרות האירוויזיון. ב-11 במרץ 1959, פיליפ הופיע על בימת התחרות. פיליפ שובץ ראשון בסדר ההופעות, לפני דנמרק. לאחר ההצבעה, צרפת זכתה במקום השלישי עם 15 נקודות.
בשנת 1962, רשות השידור השווייצרית, הכריזה כי פיליפ נבחר לייצג את שווייץ באירוויזיון 1962. זו הייתה הפעם הראשונה בה זמר ייצג שתי מדינות שונות בתולדות התחרות. מאוחר יותר הוכרז כי פיליפ ישיר את השיר "Le retour". ב-18 במרץ 1962, פיליפ הופיע על בימת התחרות. פיליפ שובץ במקום ה-11 בסדר ההופעות, לפני יוגוסלביה ואחרי נורווגיה. לאחר ההצבעה, שווייץ זכתה במקום העשירי עם שתי נקודות.
פילמוגרפיה

1960 – "Jazz Boat"
הערות שוליים

↑  Eurovision Song Contest 1959
↑  Eurovision 1959 Results: Voting & Points
↑  Eurovision Song Contest 1962
↑  Eurovision 1962 Results: Voting & Points
| --- | --- |
בקרת זהויות :  BNE: XX5636229  BnF: cb142157112 (data)  MusicBrainz: 9465b931-645e-44f3-a7a7-7cc50e3efc89  VIAF: 313246553   WorldCat (עם VIAF): 313246553
בסט פרנדס (היאבקות מקצועית)

| בסט פרנדס> קבוצה |
| --- | --- | --- |
חברי הצמד: צ'אק טיילור טרנט ברטה אורנג' קאסידי קריס סטטלנדר
שם/שמות: בסט פרנדס
גבהים: טיילור: 1.88 מטר בארטה: 1.85 מטר
משקל כולל: 184 ק"ג
חברי הקבוצה לשעבר: וילר יוטה
תאריך הקמה: 30 באוגוסט 2013
שנות פעילות: 2013–היום
בסט פרנדס היא קבוצת היאבקות מקצועית אשר מורכבת במקור מצמד המתאבקים צ'אק טיילור (מוכר גם כצ'אקי טי) וטרנט ברטה (מוכר גם כטרנט? או ברטה), המופיעים בארגון ההיאבקות All Elite Wrestling‏ (AEW). הצמד הוקם ב-30 באוגוסט 2013, כשאחד מהישגיהם הוא זכייה בטורניר ה-DDT4 של ארגון ההיאבקות Pro Wrestling Guerrilla‏ (PWG). תחת ארגון ההיאבקות AEW, הם בדרך כלל מובלים לזירה על ידי המתאבק אורנג' קאסידי והמתאבקת קריס סטטלנדר.
היסטוריה > Pro Wrestling Guerilla‏ (2013–2019)

השניים ערכו את קרב הבכורה שלהם ביחד תחת שמות הבמה צ'אק טיילור וטרנט? במסגרת הלילה השני של אירוע "הקרב של לוס אנג'לס" של ארגון ההיאבקות Pro Wrestling Guerrilla‏ (PWG), שערך ב-31 באוגוסט 2013. בקרב זה הם צוותו יחד למתאבק ג'ואי ריאן ויחדיו שלושתם גברו על בי-בוי, תומאסו צ'אמפה ווילי מאק. ב-31 בינואר 2014, השניים לקחו חלק בטורניר הזוגות המסורתי של הארגון, שנקרא Dynamite Duumvirate Tag Team Title Tournament או בשמו המקוצר DDT4. הם זכו בטורניר זה, כשביחד הם גברו על זוגות כמו RockNES Monsters (ג'וני גודטיים וג'וני יומה), אדם קול וקווין סטין ו-The Inner City Machine Guns (ריץ' סוואן וריקושט). הם כשלו בניסיונם לזכות בחגורות האליפות של הארגון, כשהפסידו ליאנג באקס (מאט וניק ג'קסון) באירוע Mystery Vortex II, שנערך ב-28 במרץ 2014.
היסטוריה > Ring of Honor‏ (2017–2019)

הבסט פרנדס הופיעו לראשונה בארגון ההיאבקות ROH ב-14 במאי 2017, כשביחד עם חברו של בארטה לצמד Roppongi Vice, רוקי רומרו, הם גברו על חברי קבוצת הבולט קלאב (היאנג באקס ואדם פייג'). ב-10 באוקטובר, צ'אקי טי ובארטה ניצחו את האדיקשן (כריסטופר דניאלס וקאז) כדי להפוך לטוענים לכתר לאליפות הזוגות של ROH. לעומת זאת, הם לא הצליחו לזכות בתואר זה כשהפסידו למוטור סיטי מאשין גאנס (אלכס שלי וכריס סייבן) באירוע Final Battle, שנערך ב-15 בדצמבר.
היסטוריה > New Japan Pro-Wrestling‏ (2017–2019)

הבסט פרנדס ערכו את קרב הבכורה שלהם בארגון ההיאבקות היפני New Japan Pro-Wrestling‏ (NJPW) בלילה השני של ליגת הזוגות העולמית לשנת 2017, שנערכה ב-19 בנובמבר, כשהם ייצגו את קבוצת כאוס. הצמד רשם מאזן של ארבעה ניצחונות ושלושה הפסדים וכתוצאה מכך כשל בהעפלתו לשלבים המכריעים. ב-7 בפברואר 2019, דווח שפרופילי המתאבקים שלהם הוסרו מאתר האינטרנט של NJPW, מה שהעיד על שחרורם מהארגון.